**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 439/2018**

**ΑΔΑ:** ΨΓΗΕΩΨΑ-Χ77



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 46ο/2018 Της 27Ης ΑΥΓΟΥΣΤΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη γνωμοδότησης για εξωδικαστικό συμβιβασμό με τον φερόμενης ιδιοκτησίας κ. Παππά Γεωργίου, οχήματος λόγω σύγκρουσης με ανεπιτήρητο Βοοειδές ’’**

Στην Άρτα, σήμερα, 27-08-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **19749/23-08-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Χαρακλιάς Κων/νος**  **4. Ζέρβας Κων-νος**  **5. Λιλής Γεώργιος**  **6. Σιαφάκας Χριστόφορος**  **7. Παπαϊωάννου Κων/νος** | **ΑΠΟΝΤΕΣ**    **1. Κοσμάς Ηλίας**  **2. Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένη η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν(3) έκτακτα θέματα.

Ο κ. Πρόεδρος εισηγούμενος το 2ο έκτακτο Θέμα: **Έγκριση ή μη γνωμοδότησης για εξωδικαστικό συμβιβασμό με τον φερόμενης ιδιοκτησίας κ. Παππά Γεωργίου, οχήματος λόγω σύγκρουσης με ανεπιτήρητο Βοοειδές** έθεσε υπόψη της Οικονομικής Επιτροπής του Δήμου Αρταίων την γνωμοδότηση της Ειδικής Συμβούλου του Δημάρχου κ. Σφαλτού Χαρίκλειας σχετικά με την αποζημίωση οχήματος του κ. Παππά Γεωργίου λόγω σύγκρουσης με ανεπιτήρητο βοοειδή επί της Ε.Ο. Άρτας–Κορωνησίας στην περιοχή Σαλαώρας, σύμφωνα με την οποία κρίνεται συμφέρουσα και σκόπιμη η επίτευξη εξώδικου συμβιβασμού με τον αιτούντα, με τον οποίο (συμβιβασμό) ο Δήμος θα αποζημιώσει τον αιτούντα, καταβάλλοντάς του το ποσό που δαπάνησε για την αποκατάσταση του οχήματός τους , ήτοι 1.541,32€ (με ΦΠΑ) αποφεύγοντας περαιτέρω δικαστικές δαπάνες.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την γνωμοδότηση της ειδικής συμβούλου του Δημάρχου κ. Σφαλτού Χαρίκλειας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει την γνωμοδότησητης δικηγόρου ειδικής συμβούλου του Δημάρχου κ. Σφαλτού Χαρίκλειας για εξώδικο συμβιβασμό μεταξύ Δήμου και του αιτούντα κ. Παππά Γεωργίου

**Β.** Εγκρίνει το συμβιβαστικό διακανονισμό μεταξύ του Δήμου και του κ. Παππά Γεωργίου

με την καταβολή σ΄αυτόν ποσού **1.541,32€ με Φ.Π.Α.** για υλικές ζημιές που υπέστη το όχημα του με αρ. κυκλοφορίας **ΑΙΝ 3193** Ι.Χ μετά από σύγκρουση με ανεπιτήρητο βοοειδές στην Ε.Ο. Άρτας -Κορωνησίας στην περιοχή Σαλαώρας στις 26-8-2017, με την προϋπόθεση χορήγησης εξοφλητικής απόδειξης της συνολικής απαίτησης τους μετά την καταβολή του ανωτέρω ποσού και αφού παραιτηθούν από κάθε δικαίωμα από την ανωτέρω αιτία σύμφωνα με τα άρθρα 416, 423 και 424 Α.Κ, θεωρώντας τον εαυτό τους πλήρως εξοφλημένο και ικανοποιημένο.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 439 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*