**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 438 /2018**

**ΑΔΑ:** 6Ο5ΥΩΨΑ-ΠΓΝ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 46ο/2018 Της 27Ης ΑΥΓΟΥΣΤΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Αποδοχή ή μη γνωμοδότησης σχετικά με αποζημίωση ή μη από τροχαίο ατύχημα που φέρεται να προκλήθηκε από ανεπιτήρητο σκύλο στην περιοχή Ν.Εργατικών Κατοικιών ’’**

Στην Άρτα, σήμερα, 27-08-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **19749/23-08-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Χαρακλιάς Κων/νος**  **4. Ζέρβας Κων-νος**  **5. Λιλής Γεώργιος**  **6. Σιαφάκας Χριστόφορος**  **7. Παπαϊωάννου Κων/νος** | **ΑΠΟΝΤΕΣ**    **1. Κοσμάς Ηλίας**  **2. Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένη η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν(3) έκτακτα θέματα.

Ο κ. Πρόεδρος εισηγούμενος το 1ο έκτακτο Θέμα: **Αποδοχή ή μη γνωμοδότησης σχετικά με αποζημίωση ή μη από τροχαίο ατύχημα που φέρεται να προκλήθηκε από ανεπιτήρητο σκύλο στην περιοχή Ν.Εργατικών Κατοικιών.** έθεσε υπόψη της Οικονομικής Επιτροπής του Δήμου Αρταίων την εισήγηση της Δ/νσης ανάπτυξης η οποία αναφέρει τα εξής: Σας διαβιβάζουμε για ενέργειές σας τη γνωμοδότηση της Νομικής Υπηρεσίας του Δήμου Αρταίων για εξωδικαστικό συμβιβασμό επί τροχαίου ατυχήματος με μοτοσικλέτα, ιδιοκτησίας Στέφανου Μανιφάβα που φέρεται να προκλήθηκε από ανεπιτήρητο σκύλο στην περιοχή Ν. Εργατικών Κατοικιών Άρτας. Η δαπάνη της ζημιάς ανέρχεται στο ποσό των 1.477,11€ με το Φ.Π.Α. Στη συνέχεια έθεσε υπόψη τη γνωμοδότηση της Νομικής Υπηρεσίας του Δήμου Αρταίων, σύμφωνα με την οποία κρίνεται συμφέρουσα και σκόπιμη και προκειμένου να αποφευχθεί η περαιτέρω οικονομική επιβάρυνση του Δήμου ,δέον όπως καταβληθεί στον αιτούντα το ποσό που αποδεδειγμένα δαπάνησε για την αποκατάσταση , ήτοι των 1.477,11€

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την γνωμοδότηση της Νομικής Υπηρεσίας του Δήμου

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει την γνωμοδότησητης Νομικής Υπηρεσίας του Δήμου Αρταίων για εξώδικο συμβιβασμό μεταξύ Δήμου και του αιτούντα κ. Στέφανου Μανιφάβα

**Β.** Εγκρίνει το συμβιβαστικό διακανονισμό μεταξύ του Δήμου και του αιτούντα κ. Στέφανου Μανιφάβα καταβάλλοντάς του το ποσό που απαιτείται για την αποκατάσταση του οχήματός τους , ήτοι **1.477,11**€ (συμπεριλαμβανομένου ΦΠΑ) με την προϋπόθεση χορήγησης εξοφλητικής απόδειξης της συνολικής απαίτησης τους μετά την καταβολή του ανωτέρω ποσού και αφού παραιτηθούν από κάθε δικαίωμα από την ανωτέρω αιτία σύμφωνα με τα άρθρα 416, 423 και 424 Α.Κ, θεωρώντας τον εαυτό τους πλήρως εξοφλημένο και ικανοποιημένο.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 438 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*