**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 445/2018**

**ΑΔΑ:** Ψ4ΑΑΩΨΑ-ΞΤ0



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 46ο/2018 Της 27Ης ΑΥΓΟΥΣΤΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Απαλλαγή υπολόγoυ υπαλλήλου του Δήμου Μέλιου Αργυρώ για χρηματικά εντάλματα προπληρωμής που αφορούν πληρωμή παραβόλων για πιστοποιητικά πυρασφάλειας ’’**

Στην Άρτα, σήμερα, 27-08-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **19749/23-08-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Χαρακλιάς Κων/νος**  **4. Ζέρβας Κων-νος**  **5. Λιλής Γεώργιος**  **6. Σιαφάκας Χριστόφορος**  **7. Παπαϊωάννου Κων/νος** | **ΑΠΟΝΤΕΣ**    **1. Κοσμάς Ηλίας**  **2. Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένη η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν(3) έκτακτα θέματα.

Ο κ. Πρόεδρος εισηγούμενος το 5ο τακτικό **Απαλλαγή υπολόγoυ υπαλλήλου του Δήμου Μέλιου Αργυρώ για χρηματικά εντάλματα προπληρωμής που αφορούν πληρωμή παραβόλων για πιστοποιητικά πυρασφάλειας.** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

**«1.** Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«**1**.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

**2.** Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

Α. Με την υπ’ αριθμ. 303/2018 απόφαση της Οικονομικής Επιτροπής εγκρίθηκε η πραγματοποίηση της δαπάνης ποσού 60 ευρώ για την έκδοση πιστοποιητικού πυρασφάλειας και ορίστηκε υπόλογος για την εκδοση σχετικού χρηματικού εντάλματος προπληρωμής η υπάλληλος του Δήμου Μέλιου Αργυρώ, σε βάρος του Κ.Α 10-6161.003 «Παράβολο για έκδοση πιστοποιητικού πυρασφάλειας».

Για το σκοπό αυτό εκδόθηκε το υπ’ αριθμ. Β945/2018 χρηματικό ένταλμα προπληρωμής.

Προκειμένου να γίνει απόδοση του λογαριασμού, η υπόλογος υπάλληλος του Δήμου, Μέλιου Αργυρώ έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης και αναλύονται ως ακολούθως:

1. πιστοποιητικό πυρασφάλειας στα ΚΕΠ 10€
2. πιστοποιητικό πυρασφάλειας στο Δημαρχείο 10€
3. πιστοποιητικό πυρασφάλειας στο Κλειστό Γυμναστήριο τ9 στους Κωστακιούς10€

Το ποσό των 30€ που δεν δαπανήθηκε επιστράφηκε στο Ταμείο του Δήμου . Για το σκοπό εκδόθηκε το με αρίθμ 445/2018 γραμμάτιο είσπραξης του ειδικού δημοτικού ταμείου.

Β. Με την υπ’ αριθμ. 338/2018 απόφαση της Οικονομικής Επιτροπής εγκρίθηκε η πραγματοποίηση της δαπάνης ποσού 30 ευρώ για την έκδοση πιστοποιητικού πυρασφάλειας και ορίστηκε υπόλογος για την έκδοση του σχετικού χρηματικού εντάλματος προπληρωμής η υπάλληλος του Δήμου Μέλιου Αργυρώ.

Για το σκοπό αυτό εκδόθηκε το υπ’ αριθμ. Β990/2018 χρηματικό ένταλμα προπληρωμής.

Προκειμένου να γίνει απόδοση του λογαριασμού, η υπόλογος υπάλληλος του Δήμου, Μέλιου Αργυρώ έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης και αναλύονται ως ακολούθως:

1.πιστοποιητικό πυρασφάλειας στο κτίριο ανάπτυξης Κοινωνικών Δομών Δ.Αρταίων 10€

2.πιστοποιητικό πυρασφάλειας στο Δημοτικό σχολείο Χαλκιάδων 10€

3.πιστοποιητικό πυρασφάλειας στο Δημοτικό σχολείο Καμπής 10€

Για τους παραπάνω λόγους, σας καλώ να ελέγξουμε τα στοιχεία που έχουν υποβληθεί από τον ανωτέρω υπάλληλο σχετικά με την απόδοση του λογαριασμού και στη συνέχεια να προβούμε στην απαλλαγή της από υπόλογος της διαχείρισης των αντίστοιχων ποσών, εφόσον εγκριθεί η απόδοση του λογαριασμού.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* Α. Την αρίθμ 303/2018 ΑΟΕ με την οποία εγκρίθηκε η πραγματοποίηση της δαπάνης ποσού **60** ευρώ για την έκδοση πιστοποιητικού πυρασφάλειας και ορίστηκε υπόλογος για την έκδοση του σχετικού χρηματικού εντάλματος προπληρωμής η υπάλληλος του Δήμου Μέλιου Αργυρώ.
* Την υπ’ αριθμ. 338/2018 απόφαση της Οικονομικής Επιτροπής με την οποία εγκρίθηκε η πραγματοποίηση της δαπάνης ποσού 30 ευρώ για την έκδοση πιστοποιητικού πυρασφάλειας και ορίστηκε υπόλογος για την έκδοση του σχετικού χρηματικού εντάλματος προπληρωμής η υπάλληλος του Δήμου Μέλιου Αργυρώ.

Για το σκοπό αυτό εκδόθηκαν τα υπ’ αριθμ. Β990/2018, Β945/2018 χρηματικά εντάλματα προπληρωμής, που εκδόθηκαν για το σκοπό αυτό.

* τα δικαιολογητικά τα οποία κατέθεσε εμπρόθεσμα η υπόλογος υπάλληλος για την απόδοση του λογαριασμού

**εισηγούμαστε**

1. Την έγκριση απόδοσης λογαριασμού έτσι όπως υποβλήθηκε από την υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

2. Την απαλλαγή της υπαλλήλου του Δήμου Μέλιου Αργυρώ από υπόλογο των ποσών τα οποία είχαν διατεθεί για **πληρωμή παραβόλων για πιστοποιητικά πυρασφάλειας.**

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α'), τις αρ. 303/2018 και 338/2018 Α.Ο.Ε τα υπ’ αριθμ. Β990/2018, Β945/2018 χρηματικά εντάλματα προπληρωμής και τα δικαιολογητικά τα οποία κατέθεσε εμπρόθεσμα η υπόλογος υπάλληλος για την απόδοση του λογαριασμού.

**ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση απόδοσης λογαριασμού έτσι όπως υποβλήθηκε από την υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

**Β.** Την απαλλαγή της υπαλλήλου του Δήμου Μέλιου Αργυρώ από υπόλογο των ποσών τα οποία είχαν διατεθεί για **πληρωμή παραβόλων για πιστοποιητικά πυρασφάλειας**.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 445 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*